Man voor bank doodgeskiet | Maroela Media
'n Man (40) is vanoggend dood ná hy geskiet is terwyl hy by 'n bank in Prospectonlaan in Durban, KwaZulu-Natal, uitgeloop het.
Lt.kol. Thulani Zwane, woordvoerder van die polisie, het aan Maroela Media gesê die voorval het omstreeks 11:30 plaasgevind.
"Twee onbekende mans het die man genader toe hy uit die bank stap en op hom losgebrand. Hulle het hom in die bors en nek geskiet," het Zwane gesê.
"Ons personeel het omstreeks 11:57 op die toneel opgedaag. 'n Ander paramedikus het die man reeds begin behandel," het Russel Meiring, woordvoerder van ER24, gesê.
Noodbehandeling en hartmassering is op die pasiënt toegepas. "Ná 30 minute was daar steeds geen teken van lewe nie en is hy op die toneel dood verklaar," het Meiring gesê.
Die verdagtes het met 'n onbekende bedrag geld van die toneel gevlug.
'n Saak van gewapende roof en moord word deur die Isipingo-polisie ondersoek.
Hierdie land van ons is deesdae regtig nie meer n lekker plek om in te woon nie! My seun en sy vrou en dogter is gistermiddag op die N1 voor William Nicol aangeval nadat hulle gestop het om n pap wiel te vervang. Hulle is erg getraumatiseerd en my kind in Icu. Hoe ver gaan hierdie goed gaan? Ons mense word uitgemoor!
Laat die bankklerk wat hom bedien het 'n leuenverklikker toets ondergaan & gaan die bankklerk se selfoon oproepe na.
Hierdie klink soos die gevalle waar jy van jou splinternuwe kar beroof word, sodra jy by die huis aankom.
Kan niks uitsluit nie meeste van die gevalle staan die rowers se vriende in die selfde ry by die bank en laat weet hulle makkers buite wie doen wat banke moet alle seine blok as jy in die bank ingaan
Daar ondersteun ek die Arabiese lande. Daar is Polisielede in al die banke en geen selfone word toegelaat om gebruik te word in die bank nie. Geen fotos van ongelukstonele mag geneem word nie en jy mag niemand afneem sonder daardie person se toestemming nie.
Ek glo in hierdie geval het die mense vooraf geweet van waar en wanneer die person geld sou trek. Indien nie, gaan geslotekring videos na, iemand het die ander buite laat weet en tien teen een nog agter hom uitgestap ook om seker te maak hulle het die regte person.